

Pasvalio rajono savivaldybės Visuomenės sveikatos biuro 2018 metų veiklos ataskaita

Pasvalio rajono savivaldybės Visuomenės sveikatos biuras

Vytauto Didžiojo a. 6, Pasvalys, LT 39149

Tel. (8 451) 20130, (8 451) 20131

el. paštas vsbiuras@gmail.com

Pasvalio Visuomenės Sveikatos Biuras

[www.pasvaliovsb.lt](http://www.pasvaliovsb.lt)

Pasvalio rajono savivaldybės Visuomenės sveikatos biuro struktūros schema

Steigėjas

Pasvalio rajono savivaldybės taryba

**Steigėjas**

Direktorius1 pareigybė

Buhalteris 0,5 pareigybės

Buveinės adresas:

Vytauto Didžiojo a. 6, LT-39149 Pasvalys

Tel. (8451) 20130, 20131

el. p. vsbiuras@gmail.com

[www.pasvaliovsb.lt](http://www.pasvaliovsb.lt)

Pasvalio Visuomenės Sveikatos Biuras

**Direktorius**

**Finansininkas (buhalteris)**



Visuomenės sveikatos stiprinimas

Visuomenės sveikatos priežiūra ugdymo įstaigose

Visuomenės sveikatos stebėsenos specialistas 0,5 pareigybės

Visuomenės sveikatos stiprinimo specialistas1,5 pareigybės

Ūkio dalies darbuotojai (vairuotojas, valytojas), 1,5 pareigybės

Vaikų ir jaunimo sveikatos

priežiūros specialistas

0,5 pareigybės

Visuomenės sveikatos priežiūros specialistai, 6,0 pareigybės

Jaunimo portalo koordinatorius

 0,5 pareigybės

Pasvalio rajono savivaldybėje visuomenės sveikatos specialisto pareigybei, išskyrus mokyklose dirbančių specialistų, priskiriama 6000 – 9000 gyventojų.

2018 metais 7 visuomenės sveikatos priežiūros specialistai vykdė sveikatos priežiūrą Pasvalio rajono ugdymo įstaigose. Vienas specialistas aptarnavo 870 mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas, miesto gyvenamosiose vietovėse arba 420 mokinių kaimo gyvenamosiose vietovėse.

Visuomenės sveikatos

specialistai teikė paslaugas

Gimnazijos ir jų skyriai,

profesinė mokykla

Pasvalio Petro Vileišio gimnazija

Joniškėlio G.Petkevičaitės – Bitės gimnazija

**Pumpėnų gimnazija**

***Kalno sk.***

*Mikoliškio skyrius*

*Pušaloto sk.*

**Vaškų gimnazija**

***Tetirvinų sk.***

Joniškėlio Igno Karpio žemės ūkio ir paslaugų mokykla

Pagrindinės mokyklos ir jų skyriai, specialioji mokykla

Daujėnų pagrindinė mokykla

*Kriklinių pradinio ugdymo skyrius*

**Krinčino Antano Vienažindžio** pagrindinė mokykla

Pajiešmenių pagrindinė mokykla

Pasvalio Svalios progimnazija

Pasvalio Lėvens pagrindinė mokykla

*Ustukių pagrindinio ugdymo skyrius*

*Valakėlių skyrius*

**Saločių Antano Poškos pagrindinė mokykla**

*Namišių skyrius*

Pasvalio Specialioji mokykla

Mokyklos-darželiai

**Narteikių mokykla-darželis „Linelis“**

***Joniškėlio skyrius***

 **Pasvalio lopšelis-darželis „Eglutė“**

Pasvalio lopšelis-darželis „Žilvitis“

Pasvalio lopšelis-darželis „Liepaitė“

Pasvalio rajono savivaldybės

Visuomenės sveikatos biuro pareigybių sąrašas 2018 m. gruodžio mėn.

|  |  |  |  |  |
| --- | --- | --- | --- | --- |
| Eil. Nr. | Pareigybės | Pareigybių skaičius | Laisvos pareigybės | Tarnybinio atlyginimo koeficientas |
| 1. | Direktorius | 1 |  | 7,92 |
| 2. | Buhalteris | 0,5 |  | 4,4 |
| 3. | Visuomenės sveikatos stebėsenos specialistas | 0,5 |  | 3,9 |
| 4. | Vaikų ir jaunimo sveikatos priežiūrosspecialistas | 0,5 |  | 4,1 |
| 5. | Jaunimo portalo koordinatorius | 0,5 |  | 4,1 |
| 6. | Visuomenės sveikatos stiprinimo specialistas | 1,5 |  | 4,1 |
| 7. | Visuomenės sveikatos priežiūros specialistas | 6,2 | 0,2 | 3,8 |
| 8. | Vairuotojas  | 0,8 | 0,5 | 3,2 |
| 9. | Valytojas | 0,5 |  | MMA |
|  | Iš viso | 12 | 0,7 | x |

2018 m. gruodžio 31 d. Pasvalio r. sav. Visuomenės sveikatos biure dirbo 13 darbuotojų, 7 iš jų visuomenės sveikatos specialistai, dirbantys ugdymo įstaigose.

Pasvalio r. sav. Visuomenės sveikatos biuro finansavimas 2018 metais

|  |  |  |  |
| --- | --- | --- | --- |
| Eil. Nr. | Finansavimo šaltiniai | Suma tūkst. Eur. 2018 m. | Suma tūkst. Eur2017 m. |
| 1 | Savivaldybės biudžetas | 6,4 | 4,1 |
| 2 | Valstybės biudžetas | 105,9 | 104,1 |
| 3 | Finansavimas iš PSDF | 0 | 0 |
| 4 | Pasvalio rajono savivaldybės visuomenės sveikatos rėmimo specialiosios programos lėšos | 9,7 | 9,5 |
| 6 | Projektas „Sveikos gyvensenos skatinimas Pasvalio rajone“ | 41,9 | 0 |
| 7 | Surinktos lėšos už suteiktas paslaugas | 9,8 | 8,6 |
| 8 | 0,2 proc. gyventojų pajamų mokesčio parama  | 0,1 | 0,1 |
|  | Iš viso | 173,8 | 126,4 |

Visuomenės sveikatos priežiūros funkcijoms vykdyti 2018 metais buvo naudojamos Valstybės biudžeto lėšos. Buvo įsisavinta specialioji tikslinė dotacija, iš viso105,9 Eur, iš valstybinėms (perduotoms savivaldybėms) funkcijoms finansuoti fondo.

2018 m. Valstybinių (Valstybės perduotų savivaldybėms) visuomenės sveikatos priežiūros funkcijų vykdymo vertinimo kriterijų ataskaita pateikta 1 priede.

Pasvalio rajono savivaldybės Visuomenės sveikatos biuro lėšų panaudojimo ataskaita per 2018 m.

|  |  |  |  |  |
| --- | --- | --- | --- | --- |
| **Eil.****Nr** | **Išlaidų pavadinimas** | **Gauti asignavimai, iš viso tūkst. Eur** |  | **tūkst. Eur, iš jų** |
| Savivaldybės biudžetas (Specialioji programa) | Valstybės biudžetas | Priklausomybę sukeliančių medžiagų vartojimo mažinimo ir prevencijos 2014–2020 metų | Pasvalio rajono savivaldybės 2018 – 2020 metų savižudybių prevencijos programos 2018 m. priemonių plano įgyvendinimas“ | Pasvalio rajono savivaldybės visuomenės sveikatos stebėsenos programos ataskaitos rekomendacijų įgyvendinimo 2018 m. priemonių plano įgyvendinimas | Sveikatos priežiūros paslaugų prieinamumo ir kokybės gerinimas Pasvalio rajono savivaldybės jaunimui | Sveikos gyvensenos skatinimas Pasvalio rajone“ |  |
| **1** | Darbo užmokestis | 80,3 | 4,1 | 72,7 |   |   |  | 3,5 |  |  |
| **2** | Soc. draudimas | 24,9 | 1,3 | 22,5 |  |  |  | 1,1 |  |  |
| **3** | Medikamentai | 0,3 |  | 0,3 |  |  |  |  |  |  |
| **4** | Spaudiniai | 0,1 |  | 0,1 |  |  |  |  |  |  |
| **5** | Komunalinės paslaugos | 2,7 | 0,2 | 2,5 |  |  |  |  |  |  |
| **6** | Ryšių paslaugos | 1,1 |  | 1,1 |  |  |  |  |  |  |
| **7** | Kitos prekės | 1,1 | 1,0 | 0,1 |  |  |  |  |  |  |
| **8** | Komandiruotės | 0,5 | 0,2 | 0,3 |  |  |  |  |  |  |
| **9** | Transporto išlaikymas | 1,3 | 0,3 | 1,0 |  |  |  |  |  |  |
| **10** | Kvalifikacijos kėlimas | 0,3 | 0,1 | 0,2 |  |  |  |  |  |  |
| **11** | Kitų prekių ir paslaugų įsigijimas | 46,8 | 3,3 | 5,1 | 3,8 | 1,9 | 4,0 |  | 28,7 |  |
| **12** | Ilgalaikis materialusis ir nematerialusis turtas | 14,4 | 1,2 |  |  |  |  |  | 13,2 |  |
|  | Iš viso: | 173,8 | 11,7 | 105,9 | 3,8 | 1,9 | 4,0 | 4,6 | 41,9 |  |

**Sveikatos priežiūra ugdymo įstaigose**

2018 m. Pasvalio rajono savivaldybės ugdymo įstaigose sveikatos priežiūrą vykdė 7 visuomenės sveikatos priežiūros specialistai (tame tarpe jų 5 specialistai teikė paslaugas ikimokyklinio ugdymo įstaigų vaikams), kurie teikė visuomenės sveikatos priežiūros paslaugas 3 593 įvairaus amžiaus vaikams ir jaunimui. Visuomenės sveikatos priežiūros specialistai dirbo pagal parengtą 2018 metų sveikatos ugdymo ir mokymo veiklos planą, patvirtintą Visuomenės sveikatos biuro direktoriaus 2018 m. sausio mėn. 5 d. įsakymu Nr. VO-1.

2018 metais Pasvalio rajono ugdymo įstaigose buvo surengti 431 pranešimai, paskaitos, kuriuose dalyvavo 9007 dalyviai, 351 diskusijų, debatų ir kitų aktyvių mokymo būdų, kuriuose dalyvavo 6632 dalyvių, 121 konkursų, viktorinų, varžybų, viešų renginių, kuriuose dalyvavo 5470 dalyvių. Renginiuose dalyvavo 2881 ikimokyklinio amžiaus vaikų, 16834 mokiniai ir 1088 pedagogai. Pranešimų, paskaitų ir praktinių užsiėmimų metu vaikams daugiausia buvo organizuojama renginių fizinio aktyvumo, užkrečiamųjų ligų profilaktikos, asmens higienos, traumų ir nelaimingų atsitikimų, sveikos mitybos ir nutukimo tematika, psichikos sveikatos tema. Visuomenės sveikatos priežiūros specialistai ugdymo įstaigose atliko 6666 patikrinimus dėl pedikuliozės ir nustatė 93 susirgimų atvejus. Specialistai mokyklose suteikė 2871 konsultacijas mokiniams, tėvams ir mokytojams. Buvo užfiksuoti 466 atvejai, kai visuomenės sveikatos priežiūros specialistai teikė mokiniams pirmąją medicinos pagalbą.

Pagrindiniai renginiai, kurie pritraukė gausų jaunimo dėmesį: „Paplūdimio tinklinio turnyrai Mero taurei laimėti“, Moksleivių festivalis „Pažink švęsk, kurk“, kurio metu vyko sporto varžybos „Sporto infekcija“, „Jėgos sportas – jėga“, psichologo – psichoterapeuto Nerijus Oginto užsiėmimai su berniukais lytiškumo tema, Gegužės 31-oji – Pasaulinė diena be tabako, kurios metu organizuojama akcija „Obuolys vietoj cigaretės“, paskaitos/pokalbiai „Esu blaivus ir sąmoningas“, Europos Judrumo, Beactive savaitės su šiaurietiškojo ėjimo užsiėmimais, bėgimu aplink mokyklą, sporto olimpiadomis, pirmosios pagalbos mokymai, užsiėmimai mergaitėms su akušere, pokalbiai su berniukais lytiškumo tema, druskų kambario lankymas. Organizuotos vaikų vasaros ir rudenio stovyklos „Pažinkime vieni kitus“, kurių metu lankėsi policijos pareigūnų, karatė trenerio, visuomenės sveikatos specialistų komanda su paskaitų ciklais apie saugumą, fizinį aktyvumą, mitybą, psichoaktyvias medžiagas, psichinę sveikatą, užsiėmimai su šiaurietiškojo ėjimo lazdomis, karatė. Psichinę sveikatą stiprinantys mandalų piešimo užsiėmimai jaunimo erdvėse. Žaidybiniai fizinio aktyvumo užsiėmimai ikimokyklinio amžiaus vaikams. Pasvalio rajono Vaikų dienos centrų vaikams estafetinės rungtys su triračiais Trikke. Darželių specialistams aiškinta apie mitybą, miegą, fizinį aktyvumą, laiko planavimą, mokoma lengvų fizinių pratimų ir atsipalaidavimo meditacijos. Vaikų sveikatos stiprinimas, tobulinant specialistų sveikatos žinias – seminaras „Vaikų ir paauglių sveikatos užtikrinimas mokykloje, namuose ar netoli jų“, kuris skirtas mokyklų bendruomenėms, socialiniams darbuotojams, sporto treneriams, psichologams, kitiems specialistams bei visuomenei.

Pagal Pasvalio rajono savivaldybės įgyvendintą projektą ,,Sveikatos priežiūros paslaugų prieinamumo ir kokybės gerinimo Pasvalio rajono savivaldybės jaunimui", buvo tęsiamos veiklos: internetinio jaunimo portalo administravimas, Jaunimui palankių sveikatos priežiūros paslaugų koordinacinio centro veiklos. Jaunimui palankių sveikatos priežiūros paslaugų koordinaciniame centre apsilankė 329 jaunuoliai: pirmos pagalbos teikimo pagrindus išklausė 207, lytiškumo tema 84 jaunuoliai. Individualios konsultacijos psichikos sveikatos klausimais – 25 atvejai, lytiškumo – 1, sveikatos stiprinimo klausimais kreipėsi 38 jaunuoliai.

**Visuomenės sveikatos stiprinimas**

Visuomenės sveikatos biuro vykdyta visuomenės sveikatos stiprinimo veikla 2014–2018 m.

|  |  |  |  |  |  |
| --- | --- | --- | --- | --- | --- |
|  | **2014 m.** | **2015 m.** | **2016 m.** | **2017 m.**  | **2018 m.**  |
| Organizuota sveikatinimo renginių  | 258 | 371 | 490 | 469 | 421 |
| Sveikatinimo renginių dalyvių skaičius | 6 482 | 5 010 | 5 019 | 5 548 | 7826 |
| Publikacijos spaudoje ir internete | 419 | 803 | 448 | 421 | 367 |
| Parengti informaciniai stendai, skelbimai | 175 | 267 | 310 | 157 | 97 |

2018 m. vyko 421 įvairaus pobūdžio sveikatingumo renginiai, kuriuose dalyvavo 7826 įvairių tikslinių grupių atstovai. Parengta 396 straipsniai ir informaciniai pranešimai, kurie publikuoti rajoniniame laikraštyje arba interneto tinklapiuose, parengta ir publikuota 97 stendai, plakatai Pasvalio miesto, miestelių, kaimo vietovių skelbimų lentose.

Bendradarbiaujant su Pasvalio rajono savivaldybe įgyvendintas savivaldybės stebėsenos programos ataskaitos rekomendacijų įgyvendinimo 2018 m. planas. Įgyvendinat šį planą atliktos šios pagrindinės veiklos: organizuotas paskaitų ciklas socialinę atskirtį patiriančioms šeimoms apie šeimos planavimą, apsisaugojimo priemones nuo nepageidaujamo nėštumo, lytiškai plintančias ligas (6 paskaitos - 94 dalyviai). Suteikta pagalba moterims, išvengiant nepageidaujamo nėštumo (16 moterų). Pravestos paskaitos Pasvalio r. kaimo bendruomenėse apie sveikatos stiprinimo galimybes socialinę atskirtį patiriančioms šeimoms (5 paskaitos – 78 dalyviai). Širdies ir kraujagyslių ligų ir cukrinio diabeto programoje dalyvavo 34 asmenys, tame tarpe 12 rizikos grupės asmenų. Organizuotos 5 paskaitos. Pravesti praktiniai šiaurietiškojo ėjimo užsiėmimai Pasvalio miesto ir rajono gyventojams (7 užsiėmimai – 81 dalyvis). Organizuotos 3 sveikatinimo išvykos į Druskininkus, Birštoną - Alytų, Smiltynę – Juodkrantę, kuriose dalyvavo 118 dalyvių. Pravestos 26 funkcinės treniruotės, kuriose dalyvavo 600 rajono gyventojų. Pravesta 17 praktinių mankštos užsiėmimų ,,Stuburo ir sąnarių ligų gydymui ir prevencijai“ (323 dalyviai). Pravesti 36 renginiai skirti fiziniam aktyvumui skatinti, kuriuose dalyvavo 1038 dalyviai. Pasvalio rajono gyventojus džiugino ir praktiniai tęstiniai jogos užsiėmimai (44 užsiėmimai – 398 dalyviai). Suorganizuotas Žingsnių matavimo konkursas (16 dalyvių). Suteiktos 3 asmeninės konsultacijos norintiems mesti rūkyti. Organizuoti 15 pirmos pagalbos mokymų, kuriuose dalyvavo 920 dalyvių. Privalomuosiuose higienos įgūdžių mokymuose dalyvavo 1435 dalyviai. Pravesta kineziterapeuto, natūraliosios medicinos docento Liudviko Šalčiaus paskaita specialistams ir visuomenei apie onkologijos ligų prevenciją (1 paskaita – 40 dalyvių). Organizuotas seminaras „Vaikų ir paauglių savisaugos užtikrinimas mokykloje, namuose ir netoli jų“ (27 dalyviai). Pravestos paskaitos – diskusijos rajono įstaigų darbuotojams apie sveiką mitybą (4 paskaitos – 20 dalyvių). Rajono gyventojai informuoti aktualiais visuomenės sveikatos klausimais per žiniasklaidą, internetiniuose portaluose, informaciniuose pranešimuose ir naujienlaiškiuose (40 publikacijų). Organizuoti pokalbiai, konsultacijos su socialinės rizikos grupės gyventojais tuberkuliozės profilaktikos, kontrolės klausimais (6 pokalbiai). Siekiant didinti gyventojų tikrinimąsi dėl nemokamų prevencinių programų buvo bendradarbiaujama su seniūnijomis (2 renginiai). Gyventojai informuoti apie prevencines profilaktines programas, finansuojamas PSDF biudžeto lėšomis (7 informaciniai pranešimai spaudoje, 13 internetiniuose puslapiuose, 8 stenduose, 6 straipsniai (10 publikacijų), išdalinti 322 lankstinukai.

Pravesti Rotary International Globalios dotacijos projekto „Savižudybių prevencijos modelis ir jo taikymas Lietuvos savivaldybėse“ mokymai specialistams (4 mokymai – 78 dalyviai) ir (safe TALK) (28 dalyviai). Publikuoti straipsniai ,,Rugsėjo 10-oji diena Pasaulinė savižudybių prevencijos diena“, ,,Pasvalyje startavo savižudybių prevencijos mokymai“, „Pasvalyje startavo Rotary International Globalios dotacijos projekto „Savižudybių prevencijos modelis ir jo taikymas Lietuvos savivaldybėse“ mokymai “. Straipsnis apie patyčias (4 straipsniai – 6 publikacijos). Parengti (9 informaciniai pranešimai, kurie publikuoti socialiniuose tinkluose ir įstaigos internetinėje svetainėje, bei rajono spaudos laikraštyje „Darbas“). Pagaminta brošiūra „Kaip galima padėti galvojančiam apie savižudybę“ (1 pavadinimas – 3100 tiražas). Publikuoti skelbimai savižudybių prevencijos tema (4 skelbimai – 13 publikacijų). Pravesta psichologo Vaido Arvasevičiaus paskaita ,,Paauglystės grimasos. Z kartos ypatumai“ (1 paskaita – 98 dalyviai) ir konsultanto, švietimo inovatoriaus Luko Benevičiaus paskaita ,,Nesmurtinė komunikacija“ (1 paskaita – 50 dalyvių).

Bendradarbiauta įgyvendinant „Pasvalio r. sav. priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017-2019 metų programą“. Asmenys kuriems suteiktos paslaugos 24. Organizuotos psichologo, psichiatro paslaugos po priklausomybės ligų gydymo socialinės rizikos šeimoms ir socialinės rizikos asmenims (34 konsultacijos, 14 asmenų). Vyko konferencija ,,Socialinė partnerystė sprendžiant alkoholio vartojimo problemas Pasvalio rajone,, (48 dalyviai).

Kaimo bendruomenėse vyko paskaitos ,,Sveika gyvensena,, (4 paskaitos – 79 dalyviai). Parengtas pranešimas ,,Gripas ir jo profilaktika (40 dalyvių). Kalneliškio kaimo bendruomenėje vyko akcija ,,Kūno riebalų, vandens kiekio kūne, raumenų ir kaulų matavimai (17 dalyvių). Savikontrolės diena ,,Pažinkime diabetą,, (28 dalyviai). Pasvalio miesto gimtadienio proga vyko masinė mankšta, kurią vedė trenerė Ramunė Pociuvienė (170 dalyvių). Pravesta edukacinė pamoka ,,Dviračiai,, (65 dalyviai), dvi treniruotės norintiems išmokti važinėtis riedučiais (34 dalyviai). Neurobiologės dr. Lauros Mačiukaitės paskaita ,,Emocinė sveikata,, (27 dalyviai) ir daug kitų užsiėmimų.

**Visuomenės sveikatos stebėsena**

Pasvalio rajono savivaldybės visuomenės sveikatos stebėsenos ataskaita už 2017 metus, pristatyta Savivaldybės tarybai ir patvirtinta 2018 m. gruodžio 20 d. sprendimu Nr. T1-273 „Dėl Pasvalio rajono savivaldybės visuomenės sveikatos stebėsenos 2017 metų ataskaitos patvirtinimo“. Dėl Pasvalio rajono savivaldybės stebėsenos ataskaitos rekomendacijų įgyvendinimo” buvo parengtas stebėsenos rekomendacijų įgyvendinimo veiklos planas, kuris buvo įgyvendinamas bendromis Pasvalio rajono įstaigų, organizacijų ir bendruomenių pastangomis.

Biuras kartu su Higienos institutu 2018 metais balandžio mėnesį atliko „Sveikatos priežiūros specialistų tyrimą“. Tyrime dalyvavo visuomenės sveikatos priežiūros specialistai, dirbantys mokyklose, tų mokyklų administracijos atstovai, penkių amžiaus grupių mokiniai (4,6,8,10,11 klasių) ir jų tėvai. Biuras kartu su Higienos institutu balandžio-gegužės mėnesiais organizavo ir vykdė „Suaugusių gyvensenos tyrimą“. Apklausta 420 Pasvalio rajono gyventojų, 177 vyrai ir 243 moterys. Tyrimo suvestinė pateikta Higienos institutui. Siekiant išsiaiškinti artimojo savižudybę išgyvenusiųjų patirtis, poreikius bei sunkumus biuras Pasvalio rajono gyventojus kvietė dalyvauti Vilniaus universiteto tyrime „Artimojo savižudybę išgyvenusiųjų patirtys“. Dalyvių buvo prašoma užpildyti klausimyną pasirenkant popierinę ar elektroninę versiją. 2018 metais buvo registruojami vaikai, įtariami sergant užkrečiamosiomis ligomis. Duomenys apie galimus užsikrėtimo atvejus kiekvieną mėnesį buvo registruojami užkrečiamųjų ligų ataskaitoje. Metinė užkrečiamųjų ligų ataskaita už 2018 metus buvo pateikiama Užkrečiamųjų ligų ir AIDS centro epidemiologinės priežiūros skyriui. Siekiant išsiaiškinti Pasvalio rajono vaikų dantų ir žandikaulių būklę, biuras atliko Pasvalio rajono vaikų dantų būklės vertinimo analizę. Tyrimo rezultatai pateikti visuomenei. 2016 metais startavo vaikų sveikatos stebėsenos informacinė sistema, kurioje kaupiami, analizuojami vaikų sveikatos pažymėjimų duomenys. Suformuotos ataskaitos už 2018 metus pristatytos Pasvalio rajono ugdymo įstaigoms. Siekiant gerinti paslaugų kokybę bei išsiaiškinti koks renginių poreikis gyventojus domintų labiausiai, biuras vykdė internetinę gyventojų apklausą. Apklausoje dalyvavo ~ 70 gyventojų. Apklausos rezultatai pristatyti visuomenei.

**Veiklos auditavimas**

2018 metais baigtas Pasvalio rajono savivaldybės Kontrolės ir audito tarnybos atliktas Pasvalio rajono savivaldybės Visuomenės sveikatos biuro veiklos planinis auditas. 2018-03-30 pateikta finansinio (teisėtumo) audito ataskaita ir audito išvada.

**Veiklos įvertinimas**

Sveikatos apsaugos ministro Aurelijaus Verygos 2018 m. gruodžio 4 d. padėkos raštas už vaisingą veiklą puoselėjant sveikos gyvensenos tradicijas, aktyvų sveikatos stiprinimo idėjų propagavimą bendruomenėje, nuoširdų dalijimąsi gerąja darbo patirtimi.

**2018 metais pradėtos teikti naujos paslaugos arba vykdytos naujos veiklos:**

* Pasvalio rajono savivaldybėje atliktas suaugusiųjų gyvensenos tyrimas.
* 5 Biuro specialistai įgijo įgūdžių teikti visuomenės sveikatos specialisto paslaugas vykdant ankstyvosios intervencijos programą, kuri skirta eksperimentuojantiems, nereguliariai vartojantiems alkoholį ar narkotikus jauniems asmenims.
* Organizuoti safe TALK mokymai asmenims, norintiems išmokti atpažinti savižudybės riziką.
* Bendradarbiaujant su Respublikiniu Priklausomybės ligų centru Pasvalio rajono gyventojams, turintiems siuntimą, pradėta teikti stacionarinės alkoholinės abstinencijos sindromo simptomų gydymo ir potraukio slopinimo paslauga.
* Bendradarbiaujant su Sveikatos mokymo ir ligų prevencijos centru, Pasvalio rajono savivaldybe, organizuoti intensyvūs pirmosios pagalbos mokymai „Pagalbos teikimas staigios mirties ištiktam žmogui“.
* Organizuotas fizinio aktyvumo skatinimo konkursas „Rudens takais“.

**Privalomasis sveikatos mokymas**

* 2018 m. privalomasis higienos įgūdžių mokymas suteiktas 1435 asmenims (2017 metais 1045, 2016 metais 1203) asmenims;
* Privalomasis pirmosios pagalbos mokymas 716 asmenų (2017 m. 622 asmenims, 2016 m. 365);
* Privalomasis mokymas apie alkoholio ir narkotikų žalą žmogaus sveikatai praradus vairuotojo pažymėjimą 19 asmenų (2017m. 27 asmenims, 2016 metais 6 asmenims).

**Įgyvendinti tiksliniai projektai**

Biuras įgyvendino šias tikslines sveikatos stiprinimo ir profilaktikos programas ir priemones:

* Bendradarbiaujant su Pasvalio rajono savivaldybe įgyvendintas Pasvalio rajono savižudybių prevencijos 2018-2020 m. programos įgyvendinimo priemonių planas, patvirtintas Pasvalio rajono savivaldybės tarybos 2018-03-21 sprendimu Nr. T1-48.
* Bendradarbiaujant su Pasvalio rajono savivaldybe įgyvendinta Pasvalio rajono savivaldybės priklausomybę sukeliančių medžiagų (narkotikų, alkoholio, tabako ir kitų) vartojimo mažinimo ir prevencijos 2017–2019 metų programa (patvirtinta Pasvalio rajono savivaldybės tarybos 2017 m. balandžio 27 d. sprendimu Nr. T1-99);
* Bendradarbiaujant su Pasvalio rajono savivaldybe įgyvendintas Pasvalio r. sav. stebėsenos programos ataskaitos rekomendacijų įgyvendinimo 2018 m. priemonių planas. Patvirtintas Pasvalio rajono savivaldybės administracijos direktoriaus 2018 m. birželio 11 d. įsakymu Nr. DV-403.

**ES parama**

* Bendradarbiaujant su Pasvalio rajono savivaldybe, Regioninės plėtros departamento prie Vidaus reikalų ministerijos Panevėžio apskrities skyriumi pradėtas įgyvendinti projektas „Sveikos gyvensenos skatinimas Pasvalio rajone“ pagal priemonę Nr. 08.4.2.-ESFA-R-630 „Sveikos gyvensenos skatinimas regioniniu lygiu“;
* Bendradarbiaujant su Pasvalio rajono savivaldybe, VšĮ Pasvalio pirminės asmens sveikatos priežiūros centru tęsiamas projekto “Sveikatos priežiūros paslaugų prieinamumo ir kokybės gerinimo Pasvalio rajono savivaldybės jaunimui” projektas.
* Bendradarbiaujant su Higienos institutu tęsiamos projekto Nr. NOR-LT11-SAM-01-TF-01-001 „Vaikų sveikatos stebėsenos informacinės sistemos, skirtos sėkmingam vaikų sveikatos būklės stebėjimui ir kryptingam sveikatos politikos formavimui, sukūrimas ir įgyvendinimas“ veiklos Pasvalio rajone.
* Bendradarbiaujant su Psichosocialinės onkologijos asociacija pateiktas projektas pagal 2014-2020 metų ES fondų investicijų veiksmų programos konkursinės paramos priemonės Nr. 08.4.2-ESFA-K-629 „Bendradarbiavimo skatinimas sveikatos netolygumų mažinimo srityje“.

Ataskaitą parengė:

Pasvalio rajono savivaldybės Visuomenės sveikatos biuro direktorė Vilma Jankevičienė, tel. (8 451) 20130, el. p. vsbiuras@gmail.com